
	ACTA (EXRACTE)


	Expedient núm.: 
	Òrgan col·legiat: 

	JGL/2018/9 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	26 de febrer de 2018 

	Durada 
	des de les 20.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Lluís Xavier Villaró i Gonzàlez

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
David Rodríguez González, alcalde


 
Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 337/2018. Contractació assessorament tècnic per a la gestió i seguiment del Servei Municipal d'Aigües de Solsona

	Favorable
	Tipus de votació: unanimitat

	Atès que és necessari realitzar l’assessorament tècnic per a la gestió i seguiment del Servei Municipal d’Aigües de Solsona;
Ateses les característiques del servei sembla que el procediment més adequat és el del contracte menor;
 
Atès que es disposa d’un pressupost de l’empresa TKM Energia i Construcció, representada per JRG, enginyer industrial i d’obres públiques, per una dedicació de 7,5 hores setmanals, per un import de 950,00 €/mensuals, sense IVA;
 
Examinada la documentació que l’acompanya, atès l’informe de Secretaria, i de conformitat amb allò que estableix la disposició addicional segona del Text refós de la Llei de contractes del sector públic, aprovat pel Reial decret legislatiu 3/2011, de 14 de novembre,
 
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda:
 
Primer. Contractar l’empresa TKM Energia i Construcció, representada per JRG, l’assessorament tècnic per a la gestió i seguiment del Servei Municipal d’Aigües de Solsona, per un import de 950,00 €/mensuals, sense IVA.
Segon. Aprovar la despesa corresponent a la prestació del servei de la relació de llocs de treball amb càrrec a la partida 1530-22706 del pressupost vigent.
 
Tercer. Una vegada realitzada la prestació, incorporació de la factura i tramitació del pagament si escau.


	Expedient 336/2018. Contractació assessorament tècnic per a la gestió energètica de les instal·lacions municipals de Solsona

	Favorable
	Tipus de votació: unanimitat

	Atès que és necessari realitzar l’assessorament tècnic per a la gestió energètica de les instal·lacions municipals de Solsona;
 
Ateses les característiques del servei sembla que el procediment més adequat és el del contracte menor;
 
Atès que es disposa d’un pressupost de l’empresa Enginyeria CB2G SCP, representada per JCG, enginyer industrial, per una dedicació de 8 hores setmanals, pel preu de 26,50 €/hora, sense IVA, amb una estimació de 32 hores mensuals, per un import de 848,00 €/mensuals, sense IVA;
 
Examinada la documentació que l’acompanya, atès l’informe de Secretaria, i de conformitat amb allò que estableix la disposició addicional segona del Text refós de la Llei de contractes del sector públic, aprovat pel Reial decret legislatiu 3/2011, de 14 de novembre,
 
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda:
 
Primer. Contractar l’empresa Enginyeria CB2G SCP, l‘assessorament tècnic per a la gestió energètica de les instal·lacions municipals de Solsona, pel preu de 26,50 €/hora, sense IVA, amb una estimació de 32 hores mensuals, per un import de 848,00 €/mensuals, sense IVA.
 
Segon. Aprovar la despesa corresponent a la prestació del servei de la relació de llocs de treball amb càrrec a la partida 1530-22706 del pressupost vigent.
 
Tercer. Una vegada realitzada la prestació, incorporació de la factura i tramitació del pagament si escau.


CULTURA
	Expedient 344/2018. Agrupament Escolta i Guia Pau Claris de Barcelona

	Favorable
	Tipus de votació: unanimitat

	Vista la sol·licitud presentada i subscrita per Rafael Fonollà i Navarro, macer del Rotary Club de Solsona, en què demana permís per poder utilitzar algun local on un grup de joves, membres de l'Agrupament Escolta i Guia Pau Claris de Barcelona, puguin passar la nit del dia 26 de març a Solsona;
 
A proposta de la regidora delegada de Cultura,
 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar al sol·licitant que s'han de posar en contacte amb algun responsable de l'Agrupament Escolta i Guia Pare Claret de Solsona per tal que els puguin deixar el seu cau per passar la nit del dia 26 de març.


EDUCACIÓ
	Expedient 316/2018. Nomenament representant consell escolar Escola Bressol Els Petits Gegants

	Favorable
	Tipus de votació: unanimitat

	Vist l’escrit tramès per Judit Blasco i Corrales, directora de l’Escola Bressol Els Petits Gegants, on demana que l’Ajuntament de Solsona designi un representant per tal de formar part del consell escolar de l’Escola, d’acord amb l’article 45 del Decret 102/2010, de 3 d’agost, d’autonomia de centres educatius que determina la composició del consell escolar dels centres públics,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda designar Isabel Roca i Guitart, regidora delegada d’Educació.


GOVERNACIÓ
	 Expedient 313/2018. Campanya Fora estocs i promocions d'hivern, 2 i 3 de març

	Favorable
	Tipus de votació: unanimitat

	Vista la sol·licitud presentada i subscrita per la Unió de Botiguers i Comerciants de Solsona, amb NIF núm. G25214305, en què demana el que tot seguit es detalla per poder dur a terme la campanya Fora estocs i promocions d’hivern, els dies 2 i 3 de març:
- col·locar una pancarta de la campanya, a la zona del passeig de Sant Antoni M. Claret, del 22 de febrer al 6 de març,
- col·locar una pancarta de la campanya, a la zona del portal del Pont, del 27 de febrer al 6 de març,
- que els establiments associats puguin col·locar, els dos dies, una taula davant del seu establiment per tal de poder-hi col·locar els estocs;
A proposta dels regidors delegats de Promoció econòmica i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i es comunica al sol·licitant que l’activitat no ha d’impedir la circulació de qualsevol vehicle d’urgències i no ha de quedar cap carrer ni entrada de cap habitatge obstruïda per les taules. 


 
	Expedient 332/2018. Esquerra Republicana de Catalunya - instal·lació d'una parada informativa, dia 3 de març

	Favorable
	Tipus de votació: unanimitat

	Vista la sol·licitud presentada i subscrita per Esquerra Republicana de Catalunya, amb NIF núm. G08678120, en què demana permís per poder instal·lar una parada informativa el dia 3 de març, de les 10.00 a les 14.00 hores, al passeig de Sant Antoni M. Claret, amb motiu de la Fira del Trumfo i la Tòfona de Catalunya;
 
Vist l'informe 46/2018 emès per la Policia Local i a proposta de la regidora delegada de Governació,
 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
HISENDA
	Expedient 333/2018. Aprovació del padró de l’ordenança fiscal núm. 15, 1r i 2n trimestre de 2018

	Favorable
	Tipus de votació: unanimitat

	Atès que ha estat confeccionat el padró de l’ordenança fiscal núm. 15, preu públic per la instal·lació de parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic del 1r i 2n trimestre de l’any 2018;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró de l’ordenança fiscal núm. 15 corresponent al 1r i 2n trimestre de l’any 2018 del preu públic per parades, barraques, casetes de venda, espectacles o atraccions situats en terrenys d’ús públic i indústries del carrer i ambulants i rodatge cinematogràfic.
2. Determinar com a període voluntari de cobrament els mesos de març i abril de 2018.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


 
	Expedient 302/2018. Decret d'Alcaldia 52/2018, de 26 de febrer - aprovació de la liquidació del pressupost de l'exercici 2017

	Favorable
	Tipus de votació: unanimitat

	A proposta del regidor delegat d'Hisenda,
 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda donar compte del decret d'Alcaldia 52/2018, de 26 de febrer, d'aprovació de la liquidació del pressupost de l'exercici 2017 i que tot seguit es transcriu:
 
«Decret d’Alcaldia
Antecedents
1.Elaborada la liquidació del pressupost de l’exercici 2017 s’obté, a 31 de desembre de 2017, el resultat següent:
1.1.Respecte al pressupost de despeses
a. Exercici en curs
    Pressupost inicial de despeses                             8.714.530,00 €
    Modificacions de despeses                                      688.860,00 €
    Pressupost definitiu de despeses                         9.403.390,00 €
    Despeses compromeses                                       9.002.495,97 €
    Obligacions reconegudes                                      9.002.495,27 €
    Pagaments realitzats                                              8.092.051,73 €
    Obligacions pendents de pagament                        910.444,24 €
b.  Exercicis tancats
     Obligacions pendents pag. a inici de l’exercici   1.718.365,72 €
     Anul·lacions                                                              -78.428,35 €
     Total obligacions                                                   1.639.937,37 €
     Pagaments realitzats                                             1.639.937,37 €
     Obligacions pendents de pag. a fi de l’exercici                 0,00 €
Total pendent de pagament                                          910.444,24 €
1.2. Respecte al pressupost d’ingressos
a. Exercici en curs
    Pressupost inicial d’ingressos                                8.714.530,00 €
    Modificacions d’ingressos                                         688.860,00 €
    Pressupost definitiu d’ingressos                            9.403.390,00 €
    Drets reconeguts                                                    9.292.193,88 €
    Drets anul·lats                                                              49.479,84 €
    Drets reconeguts nets                                            9.242.714,04 €
    Recaptació neta                                                      8.724.531,37 €
    Drets pendents de cobrament                                   518.182,67 €
b.  Exercicis tancats
     Drets pendents de cobrament a l’inici                     929.011,88 €
     Recaptació                                                                831.791,18 €
     Anul·lacions                                                                        -0,00 €
     Drets pendents de cobrament a la fi                          97.220,70 €
Total pendent de cobrament                                         615.403,37 €
1.3. Resultat pressupostari de l’exercici:
     + Drets reconeguts nets                                       9.242.714,04 €
     –  Obligacions reconegudes netes                       9.002.495,97 €
         Resultat pressupostari                                         240.218,07 €
      –  Desviacions positives de finançament
     + Desviacions negatives de finançament
     + Despeses finançades romanent líquid tres.       249.500,00 €
     + Resultat d’operacions comercials.
         Resultat pressupostari ajustat                            489.718,07 €
1.4. Romanents de crèdit
El total de romanents de crèdit és de 400.894,03 € i estan formats pels d’incorporació obligatòria i voluntària:
Incorporació obligatòria: 60.011,09 € (art. 182.3 del RDL 2/2004, de 5 de març, pel qual s’aprova el Text refós de la Llei reguladora de les hisendes locals),  corresponent a les obres que s’han començat a executar i que són les que es detallen a continuació:
Interv. arqueològica C/ St Miquel (entre C/ St. Llorenç i Portal del Pont)....17.653,70 € 
Pavimentació C/ Sant Miquel (entre C/ St. Llorenç i Portal del Pont)..........42.191,47 €
Adequació serveis C/ Sant Miquel (entre C/ St. Llorenç i Portal del Pont)...    165,92 €
Incorporació voluntària (art. 182.1 del RDL 2/2004, de 5 de març, pel qual s’aprova el Text refós de la Llei reguladora de les hisendes locals)
1.5. Romanent de tresoreria
El romanent de tresoreria, segons l’estat financer que figura a continuació:
+ Drets pendents de cobrament                          854.688,36 €
De pressupostos d’ingressos. Ex. en curs           518.182,67 €
De pressupostos d’ingressos. Pres tancats           97.220,70 €
D’altres operacions no pressupostàries               239.284,99 €
– Creditors pendents de pagament                   1.092.148,84 €
De pressupostos de despeses. Ex. en curs         910.444,24 €
De pressupostos de despeses. Pres tancats                  0,00 €
D’altres operacions no pressupostàries               181.704,60 €
– Pagaments pendents d’aplicació definitiva                  0,00 €
Fons líquids a tresoreria                                     3.448.759,19 €
Romanent de tresoreria total                              3.211.298,71 €
– Saldos de dubtós cobrament                              -51.818,12 €
– Excés de finançament afectat                                        0,00 €
Romanent de tresoreria                                      3.159.480,59 €
2. D’acord amb l’article 191.2 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, i l’article 101.1 del RD 500/1990, que desenvolupa la Llei d’hisendes locals en matèria pressupostària, així com la regla 341.1 de la Instrucció de comptabilitat, es preveu que per quantificar el romanent de tresoreria s’han de deduir els drets pendents de cobrament que es considerin de difícil o impossible recaptació.
El capital pendent de cobrament s’ha minorat, en concepte de cobrament dubtós,  en 51.818,12 €. Per determinar aquesta  quantia s’ha tingut en compte l’antiguitat i l’import dels deutes, la naturalesa dels recursos i els percentatges de recaptació, tant en executiva com en voluntària. En qualsevol cas, això no implicaria l’anul·lació del dret reconegut ni en produiria la baixa.
Els percentatges que s’han aplicat són els que determina la normativa vigent. La dotació de la provisió per insolvències del deute pendent de cobrament a final de l’exercici, corresponent als capítols 1, 2 i 3 del pressupost d’ingressos es calcula amb els següents percentatges:
Saldos pendents de l’exercici actual................................... 25%
Saldos pendents de l’exercici anterior................................ 50%
Saldos pendents de l’exercici -2.......................................... 75%
Saldos pendents de l’exercici -3.......................................... 90%
Saldos pendents de l’exercici -4 i ss.................................. 100%
3. S’han considerat els ingressos afectats que consten a la documentació econòmica adjunta.
4. El pressupost general liquidat de l’exercici 2017 compleix amb l’objectiu d’estabilitat pressupostària, per la qual cosa presenta una capacitat de finançament de 451.211,79 € (diferència entre els drets reconeguts nets i les obligacions reconegudes netes dels capítols 1 a 7).
5. El pressupost general liquidat de l’exercici compleix amb la regla de la despesa.
6. Pel que fa a l’endeutament, el total de deute viu a 31 de desembre de 2017 és de 3.673.778,56 €, aquest import no inclou les liquidacions negatives de la participació dels tributs de l’estat del 2008 i 2009. Aquest nivell de deute representa un 44,60 % dels drets reconeguts (capítols 1,2,3,4 i 5 = 8.237.189,48 €) a 31 de desembre de 2017, per la qual cosa compleix amb l’objectiu de deute públic.
7. Atès que la liquidació del pressupost genera un superàvit per import de 489.718,07 €, aquest es destinarà, de conformitat al nou article 32 de la LOEPSF, modificat per la Llei Orgànica 9/2013, de 20 de desembre, de control del deute comercial en el sector públic, a reduir endeutament net, sempre amb el límit del volum d’endeutament si aquest fos inferior a l’import del superàvit a destinar a la reducció de deute.
La nova disposició addicional sexta de la LOEPSF, que introdueix la Llei Orgànica 9/2013, de 20 de desembre, de control del deute comercial en el sector públic, determina les regles especials per al destí del superàvit pressupostari, és a dir, la possibilitat d’invertir quan es tracti d’ajuntaments que tinguin capacitat de finançament, romanent de tresoreria positiu, ràtio del deute viu inferior al 110% dels ingressos corrents liquidats i període mig de pagament inferior a 30 dies. En aquests casos, podran invertir sempre i quan es destini el percentatge de superàvit necessari a amortitzar operacions d’endeutament per a què l’ajuntament no incorri en dèficits en termes de comptabilitat nacional.
En el cas que es puguin aplicar les regles especials per al destí del superàvit pressupostari que determina la nova disposició addicional sexta de la LOEPSF, introduïda per la Llei Orgànica 9/2013, de 20 de desembre, de control del deute comercial en el sector públic, una vegada aprovada la liquidació, caldrà determinar-ne la distribució.
Fonaments de dret
1. L’article 191 del RDL 2/2004, de 5 de març, pel qual s’aprova el Text refós de la Llei reguladora de les hisendes locals, i l’article 89 del RD 500/1990 regulen el moment de tancament i la liquidació del pressupost.
2. L’article 93.1 del RD 500/1990 estableix que la liquidació posa de manifest, respecte al pressupost de despeses i per a cada partida pressupostària, els crèdits inicials, les seves modificacions i els crèdits definitius, les despeses autoritzades i compromeses, les obligacions reconegudes, els pagaments ordenats i els realitzats.
Respecte al pressupost d’ingressos, i per a cada concepte, la liquidació posa de manifest les previsions inicials, les seves modificacions i les previsions definitives, els drets reconeguts i anul·lats, i la recaptació neta.
3. L’article 93.2 del RD 500/90 determina que, com a conseqüència de la liquidació del pressupost, s’hauran de determinar:
- Els drets pendents de cobrament i les obligacions pendents de pagament el 31 de desembre.
- El resultat pressupostari de l’exercici.
- Els romanents de crèdit.
- El romanent de tresoreria.
4. L’article 165.1 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, estableix que el pressupost general atendrà el compliment del principi d’estabilitat.
5. L’article 15 de l’Ordre HAP/2105/2012, de l’1 d’octubre, desenvolupa les obligacions de subministrament d’informació previstes a la Llei orgànica 2/2012, de 27 d’abril, d’estabilitat pressupostària i sostenibilitat financera, i estableix que les entitats locals hauran d’enviar còpia de la liquidació del pressupost abans d’acabar el mes de març de l’exercici següent al que correspongui la liquidació.
6. S’ha complert el que estableixen de la liquidació del pressupost els articles 92 a 105 del RD 500/1990, de 20 d’abril, que desenvolupa la Llei d’hisendes locals, en matèria de pressupostos.
Per tot l’exposat,
Resolc
1. Aprovar la liquidació del pressupost de l’exercici 2017.
2. Informar-ne al Ple.
3. Trametre la informació de la liquidació del pressupost al Ministeri d’Economia i Hisenda, mitjançant la plataforma virtual de les entitats locals i a la Generalitat de Catalunya, mitjançant la plataforma eacat, per tal de donar compliment a les obligacions de subministrament d’informació previstes a la Llei orgànica 2/2012, de 27 d’abril, d’estabilitat pressupostària i sostenibilitat financera.»


MERCAT
	Expedient 321/2018. Escola Arrels, cicle formatiu d'Activitats Comercials - instal·lació d'una parada al mercat setmanal del divendres

	Favorable
	Tipus de votació: unanimitat

	Vista la sol·licitud presentada i subscrita per OCH i SAB, representants dels alumnes del cicle formatiu d'Activitats Comercials de l'Escola Arrels i en representació d'una col·laboració amb RiuVerd, empresa cooperativa social i de treball, en què demanen poder instal·lar una parada al mercat setmanal dels divendres per donar a conèixer la cooperativa i els seus productes així com posar en pràctica el temari que estan estudiant els alumnes d'aquest cicle formatiu;
Vist l'informe 44/2018 emès per la Policia Local i a proposta dels regidors delegats de Governació i de Promoció econòmica,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar als sol·licitants que la parada s'haurà d'instal·lar a l'espai que hi ha davant l'Ajuntament, seguint les indicacions de la Policia Local, i que es concedeix l'autorització per quatre divendres.


PROMOCIÓ ECONÒMICA
	Expedient Programa Suport i Acompanyament Planificació Estratègica 2017. Contractació de l'activitat "Jornades participatives d'elaboració del Pla de comunicació corporativa"

	Favorable
	Tipus de votació: unanimitat

	Atès que l’Ajuntament de Solsona, en el marc del Pla d’acció per a l’impuls del desenvolupament local de Solsona i Cardona a través de la col·laboració publicoprivada, té prevista per a l’exercici 2018 l’execució dels projectes estratègics que es detallen a continuació:
1. Diagnosi sectorial de la restauració a Solsona i Cardona.
2. Identificació amb actors públics i privats dels projectes a portar a terme al 2019-2023 pel Pacte de Territori, a través de l’Agència de Desenvolupament Local de Solsona i Cardona.
3. Fòrum del talent en femení. Talentària.
Atès que el Servei Públic d’Ocupació de Catalunya, en data 17 de novembre de 2017, ha resolt favorablement atorgar a l’Ajuntament de Solsona, una subvenció de 49.870,40 €, amb càrrec a la partida pressupostària D/460000124/331D/0000, del pressupost del Servei Públic d’Ocupació de Catalunya per a l’any 2017, destinada a finançar el programa anomenat “Projectes estratègics prioritaris per al 2018 del Pla d'acció per a l'impuls del desenvolupament local de Solsona i Cardona a través de la col·laboració publicoprivada" i específicament els tres projectes esmentats anteriorment;
Atès que l’Ajuntament de Solsona ha rebut les propostes de serveis següents, per a la realització de l’activitat “Jornades participatives d’elaboració del Pla de comunicació corporativa” incloses en el projecte “Identificació amb actors públics i privats dels projectes a portar a terme al 2019-2023 pel Pacte de Territori, a través de l’Agència de Desenvolupament Local de Solsona i Cardona”:
Txell Costa. Marketing for happy minds: 
- Jornada 1 de treball, diagnosi, accions i estratègia per a l’elaboració del Pla de comunicació, amb un pressupost de 1.548,80 € (IVA inclòs).
- Jornada 2 de treball per a l’elaboració del Pla de comunicació, amb un pressupost de 1.629,87 € (IVA inclòs).
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda iniciar la contractació de l’activitat “Jornades participatives d’elaboració del Pla de comunicació corporativa” que estan detallades al projecte “Identificació amb actors públics i privats dels projectes a portar a terme al 2019-2023 pel Pacte de Territori, a través de l’Agència de Desenvolupament Local de Solsona i Cardona”, amb l’empresa Txell Costa. Marketing for happy minds, amb un pressupost total de 3.178,67 € (IVA Inclòs), segons les propostes de serveis que l’empresa ha presentat a l’Ajuntament de Solsona, en data 20 de febrer de 2018.


 
	Expedient 329/2018. Aprovació beneficiaris dels assessoraments personalitzats en planificació estratègica per autònoms

	Favorable
	Tipus de votació: unanimitat

	En data 17 de gener de 2018 es va fer publicitat la difusió sobre els assessoraments personalitzats en planificació estratègica adreçats a autònoms, coordinats des de l’Agència de Desenvolupament Local de Solsona i Cardona.
 
Els esmentats assessoraments són una de les activitats de la iniciativa “Club de l’Autònom”, que s’inicia aquest any 2018 i s’emmarca en el Catàleg de Serveis a les Empreses que s’ofereix des de l’Agència de Desenvolupament Local de Solsona i Cardona. Els assessoraments tenen una durada de 9 hores distribuïdes en diferents sessions que s’impartiran durant un període de tres mesos.
 
Atès que les sol·licituds per participar als assessoraments s’han de formalitzar presentant una instància genèrica a l’Ajuntament amb registre d’entrada;
 
Atès que el termini per la primera convocatòria de sol·licitud finalitzava el dia 19 de febrer de 2018;
 
Atès que les persones sol·licitants compleixen els requisits demanats per poder ser beneficiàries dels assessoraments personalitzats en planificació estratègica per autònoms;
 
A proposta del regidor delegat de Promoció econòmica,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
 
Primer. Aprovar les sol·licituds presentades per les persones beneficiàries dels assessoraments personalitzats en planificació estratègica per autònoms, que és un dels serveis oferts en el Catàleg de Serveis a les Empreses, coordinat per l’Agència de Desenvolupament Local de Solsona i Cardona.
Segon. Comunicar els acords precedents a les persones beneficiàries.


 
	Expedient 352/2018. Escola Arrels - acció formativa als alumnes dels cicles formatius de Comerç i d'Administració i Finances

	Favorable
	Tipus de votació: unanimitat

	Vista la sol·licitud presentada i subscrita per l'Escola Arrels, en què demana poder fer una sessió informativa d'una hora i mitja, durant el mes d'abril, amb els alumnes dels cicles formatius de Comerç i d'Administració i Finances, a l'Ajuntament, per tractar els temes següents:
- Com obtenir informació sobre possibles ajuts i subvencions per a la creació d'una empresa, identificant els requisits i tràmits que s'han de realitzar.
- Normativa nacional, autonòmica i local que regula i/o afecta el petit comerç.
- Identificar els tràmits administratius i jurídics, les autoritzacions i llicències que es requereixen per a l'obertura i posada en marxa del comerç i els organismes on es gestionen i/o tramiten.
- Conèixer la documentació que es requereix per a la creació i posada en marxa de l'empresa.
- Calendari i els horaris comercials del comerç de Solsona.
- Calendari de rebaixes i fires.
 
A proposta del regidor delegat de Promoció econòmica,
 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


VINYET
	Expedient 356/2018. Arranjament camí del vinyet – Ptda. de Sant Pere Màrtir 

	Desfavorable
	Tipus de votació: unanimitat

	Vista la sol·licitud presentada i subscrita per MTB, representant de JRP, amb DNI núm. *306K, en què demana que s'arregli el camí d'accés a la casa El Tros, de la partida de Sant Pere Màrtir, ja que està en molt mal estat;
A proposta de la regidora delegada del Vinyet,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que el camí esmentat no figura a l'inventari municipal de camins i, per tant, no pertoca a l'Ajuntament tenir cura del seu manteniment.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

